|  |  |  |  |
| --- | --- | --- | --- |
| **Ministarstvo financija** | **PRAVILA NPOO** | **Br. pravila** | **07** |
| **Prilog 13**  **Indikatori sumnje na prijevaru** | **Datum** | **Travanj 2022.** |
| **Verzija** | **2.0** |
| **Pravilo donosi** | **Ministar MFIN-a** |

**Indikatori sumnje na prijevaru**

**Tablica 1 - Indikatori sumnje na prijevaru u javnoj nabavi**

| **Sumnja na vrstu prijevare** | **Podvrsta prijevare** | **Indikator** |
| --- | --- | --- |
| **Korupcija** | **1. Mito** | Žalbe ponuditelja koji su isključeni, čije su ponude odbijene ili nisu odabrane kao najpovoljnije ponude |
| Prijave državnih/javnih službenika ili drugih osoba („zviždači“) |
| Neopravdano sklapanje ugovora na osnovu traženja ponude od samo jednog gospodarskog subjekta u postupcima jednostavne nabave ili pregovaračkim postupcima bez prethodne objave |
| Višestruke sklapanje ugovora ispod pragova za provedbu postupka javne nabave (umjetna podjela nabave s namjerom izbjegavanja primjene odredaba Zakona o javnoj nabavi ili odredaba ZJN-a koje se primjenjuje na nabavu male, odnosno velike vrijednosti). |
| Odabir ponuditelja koji ne ispunjava uvjete i zahtjeve iz dokumentacije o nabavi/za nadmetanje |
| Neopravdane ili nezabilježene izmjene ugovora, osobito bitnih elemenata ugovora kao što su, ali nije ograničeno na, cijenu, predmet ugovora, rok završetka, uvjete plaćanja i korištene materijale i slično |
| Ovlašteni predstavnici naručitelja/ovlašteni predstavnici naručitelja u postupku (javne) nabave/članovi stručnog povjerenstva (u nastavku teksta: Ovlašteni predstavnici) pokazuju neuobičajeno bogatstvo ili žive iznad svojih mogućnosti |
| Prisan odnos između Ovlaštenih predstavnika i gospodarskih subjekata koji su ponuditelji u postupku nabave |
| Ovlašteni predstavnik zadužen za provedbu postupka nabave bavi se neprijavljenim drugim poslom |
| Gospodarski subjekt je na među ostalim gospodarskim subjektima poznat ili na glasu kao potencijalni davatelj mita |
| Ovlašteni predstavnik odbija promaknuće na položaj koji nije vezan uz javnu nabavu |
| Ovlašteni predstavnik ne podnosi ili ne ispunjava izjavu o nepostojanju sukoba interesa |
| **Neotkriveni sukob interesa** | **1. Sumnja na sukob interesa u fazi pripreme postupka dodjele ili u postupku javne nabave** | Neuobičajeno ponašanje zaposlenika naručitelja koji inzistira na dobivanju informacija o postupku (javne) nabave, iako u istom ne sudjeluje |
| Ovlašteni predstavnik ima rodbinu/bliske osobe koje rade za gospodarski subjekt koji podnosi ponudu |
| Ovlašteni predstavnik je bivši zaposlenik gospodarskog subjekta koji su podnio zahtjev za sudjelovanje/ponudu |
| Ovlašteni predstavnik naručitelja/dužnosnik /član stručnog povjerenstva odgovoran za pripremu dokumentacije o nabavi neopravdano zahtijeva angažiranje vanjskih stručnjaka za pripremu dokumentacije |
| S namjerom ostavljeno neodgovarajuće vrijeme za obavljanje temeljite provjere dokumentacije o nabavi prije slanja na objavu |
| Uvjeti i zahtjevi iz dokumentacije o nabavi propisani tako da odgovaraju uslugama/robi/radovima određenog gospodarskog subjekta |
| **2. Sumnja na sukob interesa u fazi predaje ponuda i pregleda i ocjene ponude** | Postoje indikacije da je ponuda nezakonito izmijenjena nakon roka za dostavu ponuda (npr. izmjena dostavljenih dokumenata, podataka) suprotno odredbama ZJN-a koji uređuju postupanje naručitelja ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti |
| Članovi stručnog povjerenstva nemaju specifičnog znanja vezanog za predmet nabave |
| Odabrani ponuditelj nije registriran u sudskom ili drugom odgovarajućem registru te se podaci o njemu ne mogu pronaći pretragom internetskih tražilica (npr. adresa, telefonski broj, e-mail). Znači, gospodarski subjekt koji je podnio ponudu u istoj navodi kontakt podatke osoba koji se smatraju Ovlaštenim predstavnicima sukladno ovom Prilogu ZNP-a. |
| Mali broj zaprimljenih ponuda |
| Odabrana ponuda ne ispunjava uvjete i zahtjeve iz dokumentacije o nabavi |
| Ponuditelj čija je ponuda odabrana kao ekonomski najpovoljnija ponuda sukladno kriteriju odabira bio je u prednosti pred drugim ponuditeljima na način da su se pojašnjenja/upotpunjavanja ponude tražila samo od tog ponuditelja |
| Nepodnošenje ili ne ispunjavanje izjave o sukobu interesa ovlaštenih predstavnika |
| Ovlašteni predstavnik odbija promaknuće na položaj koji nije vezan uz javnu nabavu |
| **3. Sumnja na sukob interesa u fazi provedbe ugovora i izmjena ugovora** | Izmjena ugovornih odredbi nakon sklapanja ugovora (vrijeme isporuke, ugovorne kazne, predujmovi, jamstva) |
| Naziv i pravni oblik tvrtke su se promijenili, a službenik koji radi na projektu nije obavijestio nikoga o promjeni |
| Brojne ili upitne izmjene naloga za određenog izvođača su napravljene i odobrene od strane osobe zaposlene na projektu |
| Značajne promjene u tehničkim specifikacijama ili uvjetima provedbe ugovora |
| Za velike projekte - duge i neobjašnjive odgode između objave odluke o odabiru i potpisivanja ugovora (ugovaratelj možda odbija platiti traženo mito) |
| Ponašanje zaposlenika ugovaratelja je neobično: on / ona ne želi odgovoriti na pitanja o neobjašnjivom kašnjenju i dokumentima koji su nestali |
| **Manipuliranje ponudama** – dogovor među ponuditeljima o podjeli rada, povećanju cijena, **mogu podržavati korumpirane osobe** | **1.** **naizmjenično pobjeđivanje** – praksa konkurentskih tvrtki koje naizmjenično dobivaju poslove  **2.** **tržišna podjela** – dogovori među konkurentima o podjeli prodaje, teritorija ili klijenata  **3.** **komplementarne ponude** – tvrtka podnosi umjetno visoku ponudu (ili neprihvatljivu), a zauzvrat sudjeluje u dobiti odabranog ponuditelja  **4.** **onemogućavanje ponuda** – dogovor da se ne podnese ponuda da bi drugi ponuditelj bio odabran u zamjenu za proviziju ili dogovor za podugovaranje dijelova posla nakon sklapanja ugovora | **cjenovne anomalije**:   * neprestano visoke cijene ponude u usporedbi s procjenama troška / stalne visoke cijene svih ponuditelja |
| * cijene ponude padaju kada novi gospodarski subjekt podnese ponudu |
| * ponuda koja je odabrana previsoka je u odnosu na procijenjene troškove, objavljene cjenike, slične radove ili usluge ili industrijske prosjeke i poštene tržišne cijene |
| **formalni indikatori** (fizičke podudarnosti u ponudama koje su dali različiti ponuditelji):   * iste kalkulacije, font, rukopis, pravopisne pogreške ili ispravci |
| * očigledne veze između ponuditelja, npr. zajedničke adrese, osoblje, telefonski brojevi, itd. |
| * ponuditelji predaju neispravna ili krivotvorena jamstva ili su jamstva nabavljena u istoj banci isti dan |
| * ponude je predala ista osoba u isto vrijeme |
| **obrasci nadmetanja:**   * iste se tvrtke uvijek natječu, iste tvrtke uvijek dobivaju i iste uvijek gube / rotacija ponuditelja koji pobjeđuju na natječaju prema regiji, poslu, vrsti radova |
| * ponude su identične, preblizu ili predaleko u cijenama |
| * ponude se razlikuju u točan postotak / neobični uzorci ponuda (npr. ponude su podijeljene na jednake postotke, ponuda koja je pobijedila nešto je iznad granice prihvatljivih cijena, točno se uklapa u procijenjenu vrijednost nabave, ponuđena cijena je previsoka, preblizu procijenjenoj vrijednosti ili previše odstupa od iste, sadrži okrugle brojeve, nepotpuna je, itd.) |
| * ponuditelji dostavljaju ponude istim redoslijedom pri ponovljenom nadmetanju kao i u izvornom nadmetanju |
| * ponuditelji koji nisu odabrani zaposleni su kao podugovaratelji ili se jedan ponuditelj povlači i postaje podugovoratelj |
| * samo je jedna ponuda sukladna dokumentaciji o nabavi, dok ostale imaju formalne nedostatke |
| * velik broj ponuditelja koji je zaprimio poziv na dostavu ponuda ne dostavlja svoje ponude |
| - ponuditelji koji nisu odabrani su nepoznati – fiktivne tvrtke |
| Izvođač u svoju ponudu uključuje podizvođače koji se u predmetnom postupku javne nabave pojavljuju kao samostalni ponuditelji ili članovi zajednice ponuditelja |
| Natjecatelj koji se kvalificirao u drugi stupanj postupka, iako pozvan na dostavu ponuda, istu ne dostavlja nego postaje podizvođač odabranom ponuditelju (u ograničenom postupku, natjecateljskom postupku uz pregovore, natjecateljskom dijalogu, partnerstvu za inovacije) ili ponuditelj čije je ponuda odabrana kao ekonomski najpovoljnija ponuda odustane od svoje ponude i postane podizvođač ponuditelja koji je sljedeći rangiran (u otvorenom postupku javne nabave); |
| U postupku nadmetanja sudjeluju uvijek isti gospodarski subjekti |
| Ponuditelji koji su izgubili na nadmetanju ne mogu se pronaći na internetu, u poslovnim imenicima, nemaju adresu, itd. (drugim riječima, fiktivni su) |
| Komunikacija ili druge naznake da izvođači razmjenjuju informacije o cijenama, dijele teritorije ili na drugi način sklapaju neformalne sporazume |
| **Namještanje natječaja** – natječaj je „obećan“ jednom ugovaratelju – korumpirane osobe „usmjeravaju“ odabir ponuda/ugovora prema favoriziranim ponuditeljima i isključuju druge ponuditelje; pojavljuje se zajedno s mitom | **1.** **Zloupotreba naloga ili odobrenja za izmjenama** – manipulirani dodatak ugovoru; popularno zbog toga što se takvi dodaci slabije provjeravaju | Slabo opravdani ili dokumentirani zahtjevi i odobrenja izmjena ugovornih odredbi |
| Nedostatak ili slabe kontrole koje se tiču pregleda i odobrenja naloga za izmjenama, ista osoba pregledava i odobrava dodatak ugovora o nabavi |
| Niska cijena ugovora o nabavi praćena dodacima koji povećavaju cijenu |
| Ugovor dodijeljen točno ispod praga za nabavu velike vrijednosti praćen dodacima koji povećavaju cijenu iznad navedenog praga |
| **2.** **Isključivanje kvalificiranih natjecatelja** – službenici olakšavaju odabir favoriziranih ponuditelja nepravedno isključujući druge kvalificirane ponuditelje | Neprimjereni kriteriji odabira (nije u skladu s predmetom nabave) |
| Nedovoljno oglašavanje (samo lokalno) |
| Smanjena dostupnost dokumentacije o nabavi |
| Nerazumno kratko vrijeme za dostavu ponuda |
| Naručitelj određuje pojedinu stavku upućujući na određenu marku ili izvor umjesto opisa predmeta nabave bez korištenja izraza „ili jednakovrijedno“, odnosno naručitelj ne koristi mogućnost opisa tehničkih specifikacija koje omogućuju jednak pristup postupku nabave zainteresiranim gospodarskim subjektima |
| Manje od 30% tvrtki koje su primile natječajnu dokumentaciju dalo je ponudu |
| Isključivanje natjecatelja za trivijalne i ispravljive pogreške |
| Žalbe drugih ponuditelja/zainteresiranih gospodarskih subjekata na prethodno navedeno |
| **3.** **Manipulacija ponudama** – zaposleni na projektu mogu mijenjati ponude nakon zaprimanja kako bi osigurali da favorizirani ponuditelj bude odabran | Otvaranje ponuda nije javno |
| Na javnom otvaranju ponuda nisu pročitane cijene ponuda |
| Izmjene dijelova ponuda, „gubitak“ svih ili nekih dijelova ponuda (Naznake promjena ponuda nakon isteka roka za dostavu ponuda te njihovog otvaranja) |
| Promjena kriterija vrednovanja/bodovanja ekonomski najpovoljnije ponude tijekom pregleda i ocjene ponuda |
| Namjerne pogreške u „bodovanju“ |
| Dopuštanje sudjelovanja u vrednovanju neovlaštenim osobama |
| Viši službenici/dužnosnici utječu na vrednovanje |
| Nebilježenje važnih informacija u zapisniku o pregledu i ocjeni ponuda |
| Neopravdano poništenje postupka te ponovljeno nadmetanje |
| Pritužbe ponuditelja |
| Slabe kontrole i neprikladni postupci nadmetanja |
| Ponude odbijene zbog formalnih grešaka |
| Kvalificirani ponuditelj je isključen zbog upitnih razloga |
| **4.** **Odavanje informacija o ponudi** – odaju se povjerljive informacije da bi se osigurala prednost favoriziranog ponuditelja | Informacija da je neka tvrtka na popisu (prije službene objave) |
| Informacije o proračunu, preferiranim rješenjima, drugim ponudama |
| Odabrana ponuda točno je ispod najniže ponude, odnosno nešto je niža od sljedeće najniže ponude |
| Ponuda je preblizu procijenjenoj vrijednosti nabave |
| Neadekvatna provedba postupka odabira, npr. uzimanje stanki tijekom otvaranja ponuda |
| Zaposlenici i ponuditelj komuniciraju ili se sastaju tijekom trajanja/provedbe postupka |
| Slaba kontrola postupaka nadmetanja, npr. nepridržavanje rokova |
| Neke su ponude prerano otvorene |
| Prihvaćanje zakašnjelih ponuda |
| Zakašnjeli ponuditelj jest izabrani ponuditelj |
| Neopravdano poništenje postupka te ponovljeno nadmetanje |
| Ponuditelj koji je izabran u postupku komunicira privatno s djelatnicima ugovornog tijela koji su uključeni u postupak nabave putem e-pošte ili na drugi način tijekom razdoblja prikupljanja ponuda |
| **5.** **Namještanje specifikacija –** krojene za određenog ponuditelja i za isključivanje drugih ponuditelja  **preuske specifikacije** = za isključenje kvalificiranih ponuditelja ili opravdanje „izravnog“ ugovora  **preširoke specifikacije** = mogu dopustiti i nekvalificiranim ponuditeljima da se natječu | Prevelika sličnost između specifikacija i proizvoda ili usluge odabranog ponuditelja |
| Naručitelj određuje pojedinu stavku upućujući na određenu marku ili izvor umjesto opisa predmeta nabave bez korištenja izraza „ili jednakovrijedno“, |
| Indicije da je odabrani ponuditelj pripremio ugovorne specifikacije |
| Mali broj zaprimljenih ponuda |
| Pritužbe ostalih ponuditelja - žalbe drugih ponuditelja da su specifikacije namještene |
| Samo jedan ili nekoliko ponuditelja odgovaraju na zahtjev za prikupljanje ponuda |
| Sličnost između specifikacija i proizvoda ili usluga izvođača čije je ponuda odabrana |
| Specifikacije su znatno uže ili šire određene nego slični raniji zahtjevi za prikupljanje ponuda/objavljena nadmetanja |
| Neobične ili nerazumne specifikacije |
| Velik broj dodjela konkurentnih ugovora jednome dobavljaču |
| Druženje ili osobni kontakt između Ovlaštenih predstavnika koji su uključeni u postupak nabave i ponuditelja tijekom postupka nadmetanja |
| **6.** **Podjela predmeta nabave** – ovlašteni predstavnici dijele predmet nabave u dva ili više dijelova, a svaki od dijelova ispod relevantnog praga za provedbu postupka nabave=> da bi dobili proviziju | Dva ili više ugovora istoga gospodarskog subjekta u iznosima točno ispod pragova za nadmetanje |
| Neopravdano odvajanje sastavnih dijelova jednog ugovora kako bi se izbjegao konkurentni postupak nabave |
| Ponude u iznosima točno ispod pragova nabave za nabavu velike vrijednosti |
| Dvije ili više uzastopnih, povezanih nabava od istog izvođača nešto ispod granice konkurentskog nadmetanja ili provjere na višoj razini |
| Neopravdana podjela predmeta nabave, npr. zasebna nabava rada i materijala, od kojih je svaki ispod granice za primjenu postupka s objavom obavijesti o nadmetanju |
| Uzastopne nabave nešto ispod granice praga za primjenu Zakona o javnoj nabavi ili nabavu velike vrijednosti |
| **7.** **Neuravnotežene ponude** – ponuditelji manipuliraju s cijenama stavki u ponudi kako bi pobijedili na natječaju (učinkovita prijevara – nije tako očito kao druge vrste prijevare) | Pojedinačna stavka neuobičajeno je visoka ili niska |
| Nalozi ili odobrenja za izmjenom izdani nakon sklapanja ugovora ili povećavaju količinu stavki (u slučaju visoke cijene ponude) ili ih smanjuju ili brišu (u slučaju niske cijene ponude) |
| Uključene su stavke za koje nije proveden postupak nabave |
| Velika razlika među natječajnim cijenama |
| Indikacije da je favorizirani ponuditelj komunicirao s ovlaštenim predstavnicima tijekom postupka |
| Pojedine stavke ponude čine se nerazumno niskima |
| Promjene vezane uz brisanje ili izmjenu stavki zahtjeva objavljene su ubrzo nakon što je ugovor sklopljen |
| Stavke ponude razlikuju se od stvarnog ugovora |
| Ponuditelj je u bliskom odnosu s naručiteljem/zaposlenicima koji su uključeni u postupak nabave ili je sudjelovao u izradi specifikacija |
| **8.** **Neopravdane „izravne“ dodjele ugovora** – da bi se izbjegla konkurencija i usmjerili ugovori favoriziranim ponuditeljima:  - jednostavno ignorirajući konkurentne zahtjeve nadmetanja  - manipulacijom podataka o opravdanosti takve dodjele  - dijeljenjem predmeta nabave kako bi se izbjegli konkurentni pragovi | Nedovoljno opravdanje za „izravne“ dodjele |
| „Izravna“ dodjela nije uključena u plan nabave |
| Više „izravnih“ dodjela točno ispod praga za primjenu Zakona o javnoj nabavi |
| Isti ovlašteni predstavnik odobrio sklapanje ugovora s jednim ili nekoliko ponuditelja |
| Sklapanje ugovora s vrijednošću ispod praga za primjenu Zakona o javnoj nabavi ili nabavu velike vrijednosti praćene dodacima kojima prelaze te pragove |
| Ugovori o popravcima ili održavanju vezani za ponuditelja iz osnovnog ugovora ili za jednog dobavljača |
| „Izravna“ dodjela je iznad ili nešto ispod granice konkurentskog nadmetanja |
| Prethodno konkurentne nabave postaju nekonkurentne |
| Dijeljenje predmeta nabave kako bi se izbjegla primjena Zakona o javnoj nabavi ili pravila koje se primjenjuju na nabave male ili velike vrijednosti |
| Zahtjev za dostavu ponude poslan samo jednom gospodarskom subjektu |
| **Kombiniranje ugovora** |  | Slični računi izdani za različite poslove ili ugovore |
| Izvođač ispostavlja račun za više od jednog posla za isto razdoblje |
| **Pogrešno naplaćivanje troškova** |  | Prekomjerni ili neuobičajeni troškovi rada |
| Troškovi rada nisu u skladu s ugovorom |
| Očigledne promjene evidencija radnog vremena |
| Evidencije radnog vremena nije moguće pronaći |
| Naplaćeni isti materijalni troškovi za više od jednog ugovora |
| Naplaćivanje neizravnih troškova kao izravnih troškova |
| **Nepravilno određivanje cijena** |  | Izvođač odbija, odgađa ili nije u mogućnosti dostaviti popratnu dokumentaciju za troškove |
| Izvođač dostavlja neprikladnu ili nepotpunu dokumentaciju |
| Neažurirane informacije o cijenama |
| Očigledno visoke cijene u odnosu na slične ugovore, cjenike ili industrijske prosjeke (prosjeke u određenoj grani zanimanja (struke)) |
| **Neispunjavanje specifikacija ugovora** |  | Neslaganje između rezultata provjera te ugovornih zahtjeva i specifikacija |
| Nedostatak odgovarajućih provjera i nadzora |
| Niska kvaliteta, slaba uspješnost i velik broj pritužbi |
| Izvođačev zapisnik o troškovima upućuje na to da izvođač primjerice nije kupio materijale potrebne za radove, ne posjeduje ili nije unajmio opremu potrebnu za rad ili nije imao potrebnu radnu snagu na radnome mjestu |
| **Lažne, previsoke ili dvostruke fakture** |  | Fakturirana roba ili usluge ne mogu se pronaći u zalihama ili opravdati |
| Nema potvrde o primitku robe ili usluga za koju je ispostavljen račun |
| Upitna narudžbenica ili njezino postojanje za robu ili usluge za koju je ispostavljen račun |
| Izvođačev zapisnik ne upućuje na to da je posao odrađen ili da su nastali potrebni troškovi |
| Cijene, količine, opisi stavki ili rokovi naznačeni u računima prelaze ili ne odgovaraju ugovornim stavkama, narudžbenicama, zapisniku o primitcima, zalihama ili zapisniku o korištenju |
| Više faktura s istom količinom, brojem računa, datumom i sl. |
| Veliki broj podugovora |
| Isplate u gotovini |
| Plaćanja *off-shore* tvrtkama |
| **Nepostojeći pružatelji usluga** |  | Pružatelj usluge ne može se pronaći ni u jednom imeniku, ni na internetskim tražilicama itd. |
| Nije moguće pronaći adresu pružatelja usluga |
| Pružatelj usluga naveo je netočnu adresu ili telefonski broj |
| Koristi se *off-shore* tvrtka |
| **Zamjena proizvoda** |  | Neobično ili općenito pakiranje: pakiranje, boja ili dizajn razlikuje se od zadane norme |
| Nerazmjer između očekivanog izgleda i stvarnog izgleda |
| Identifikacijski brojevi proizvoda razlikuju se od objavljenih ili kataloških brojeva ili sustava numeriranja |
| Iznadprosječan broj neuspjelih probnih ili operativnih ispitivanja, rane zamjene ili visoki troškovi održavanja ili popravka |
| Potvrde usklađenosti potpisane od strane nekvalificirane ili neovlaštene osobe |
| Značajna razlika između procijenjenih i stvarnih troškova za materijale |
| Izvođač kasni s radovima, ali ih brzo sustiže |
| Neobični ili izbrisani serijski brojevi; serijski brojevi nisu u skladu s proizvođačevim propisanim sustavom numeriranja |
| Brojevi ili opisi stavki faktura ili zaliha ne odgovaraju uvjetima narudžbenice |

**Tablica 2 - Sumnja na krivotvorenu dokumentaciju**

|  |  |  |
| --- | --- | --- |
| **Sumnja na vrstu prijevare** | **Podvrsta prijevare** | **Indikator** |
| **Krivotvorena dokumentacija** | **1. Sumnja na krivotvorenu dokumentaciju vezano za format dokumentacije** | Računi, pisma bez logotipa tvrtke |
| Računi na papiru, ne na pripremljenim obrascima |
| Vidljive su razlike u vrsti, veličini, oštrini ili boji fonta |
| Neuobičajeno oštri rubovi službenih pečata ili neobične boje |
| Izbrisani podaci, otpisa/dopisi bez potpisa ovlaštenih osoba |
| Iznosi pisani rukom bez potpisa ovlaštenih osoba |
| Potpuno identični potpisi osoba (format / veličina) na raznim dokumentima |
| Potpisi izrađeni u sličnom stilu ili identičnom olovkom na dokumentima koji su nastali u različitim vremenskim razdobljima |
| **2. Sumnja na krivotvorenu dokumentaciju vezano za sadržaj dokumentacije** | Neobični datumi, iznosi, bilješke, telefonski brojevi i izračuni |
| Nedostatak kontakt podataka tvrtki ili osoba, kao što je npr. broj telefona |
| Nedostaje obavezni element u računu: datum, porezni broj, broj računa, itd. |
| Odsustvo serijskih brojeva na računima i dostavnicama za robu, koja je obično obilježena serijskim brojevima (npr. elektronika, itd.) |
| Opis proizvoda ili usluga na neodređen način |
| Odstupanja od brojeva standardnih bankovnih računa (npr. manje znamenki nego što bi trebalo biti, broj ne odgovara specifičnoj poslovnici banke, druge vidljive nedosljednosti) |
| **3. Sumnja na krivotvorenu dokumentaciju – ostale okolnosti** | Korisnik nije u mogućnosti pružiti originale na zahtjev |
| Podaci sadržani u dokumentu vizualno se razlikuju od sličnog dokumenta izdanog od strane istog tijela |
| Računi izdani od subjekta nisu registrirani u registru poslovnih aktivnosti |
| E-mail adresa tvrtke koja izdaje račun je na stranom Internet poslužitelju |
| Neopravdana kašnjenja u pružanju informacija |
| Računi izdani od strane novoosnovane tvrtke, itd. |
| **4. Sumnja na krivotvorenu dokumentaciju – nekonzistentnost između dokumentacije i dostupnih informacija** | Nedosljednost između datuma računa ispostavljenih od strane istog subjekta i njihovog broja |
| Računi nisu evidentirani u knjigovodstvu |
| Pismo / ugovor / dokument potpisan od strane pojedinca koji djeluje kao predstavnik tvrtke no nije određen kao predstavnik tvrtke u nacionalnom registru poduzeća / u trgovačkom registru, registru obrtnika, registru udruga, itd. |
| Nedosljednosti između informacija koje su navedene na internetskoj stranici subjekta i ispostavljenog računa: aktivnost subjekta ne odgovara robi za koju su isporučeni računi |

**Tablica 3 - Sumnja na prijevare vezane uz troškove radne snage i konzultantske usluge**

| **Sumnja na vrstu prijevare** | **Podvrsta prijevare** | **Indikator** |
| --- | --- | --- |
| **Sumnja na prijevare vezane uz troškove radne snage i konzultantske usluge** | **1. Nastali troškovi rada** | Karakteristični uzorci naplaćivanja |
| Iznenadne, značajne promjene u naplati |
| Smanjenje naplate za projekte/ugovore koji su prekoračeni ili su blizu gornje granice |
| Nesrazmjeran postotak zaposlenika čija se plaća isplaćuje neizravno |
| Velik broj zaposlenika koji su preraspodijeljeni s izravnog na neizravno plaćanje za rad ili obratno |
| Isti zaposlenici stalno se preraspodjeljuju s izravnog na neizravno plaćanje za rad ili obratno |
| Slabe unutarnje kontrole troškova rada, kao što je potpisivanje kartica radnog vremena zaposlenika unaprijed, potpisivanje kartica radnog vremena od strane nadzornika, potpisivanje kartica radnog vremena olovkom ili na kraju razdoblja za isplatu |
| Stvarni sati i iznosi konstantno unutar ili u blizini planiranih iznosa |
| Prilagođavanje zapisa u dnevniku kako bi se premještali troškovi između ugovora, istraživanja i razvoja, komercijalnog rada |
| Radno vrijeme zaposlenika naplaćuje se drugačije nego povezani putni troškovi |
| **2. Neplaćeni prekovremeni rad** | Od stručnog osoblja zahtijeva se da obavlja znatnu količinu neplaćenih prekovremenih sati na različitim projektima - na izravan i neizravan način |
| Zaposleniku se plaćaju samo redoviti sati odrađeni bilo koji dan tijekom duljeg razdoblja |
| Obrazac upravljanja usmjeren na neplaćeni prekovremeni rad s isplatom bonusa zaposleniku na temelju prekovremenih radnih sati |
| Prekoračenje ugovora/projekata na kojima je radio samo tijekom neplaćenih sati |
| **3. Konzultantske/stručne usluge** | Izostanak formalno potpisanih sporazuma ili ugovora; međutim, velike svote plaćene su za „pružene usluge“ temeljem faktura s malo pojedinosti |
| Formalni sporazumi ili ugovori postoje, ali su nejasni po pitanju usluga koje se trebaju pružiti, a nijedan drugi dokument, kao što su detaljne fakture, izvješća o putovanju ili elaborati, ne postoji kako bi opravdao troškove |
| Plaćene usluge korištene su kako bi se nepropisno dobile, podijelile ili koristile informacije ili podatci zaštićeni zakonom ili propisima |
| Plaćene usluge namijenjene su za nepropisan utjecaj na sadržaj zahtjeva, procjenu prijedloga ili ponuda, izbor izvora za dodjelu ugovora ili pregovaranje oko ugovora, izmjena ili zahtjeva. Nije važno je li ugovor dodijeljen od strane glavnog izvođača ili bilo kojeg podizvođača |
| Plaćene usluge dobivene su ili pružene na način kojim se prekršio zakon ili propis koji zabranjuje nezakonito poslovanje ili sukob interesa |
| **4. Kategorije rada** | Značajne razlike između predloženih i stvarnih jediničnih troškova ili količina, bez odgovarajućih promjena u opsegu rada ili zahtjevima posla |
| Fakturiranje ispostavljanja računa od zadatka do zadatka stalno na gornjoj granici razine utvrđene u ugovoru. Iznimka bi bila kada bi u ugovoru/radnom nalogu bilo određeno koliko sati treba biti zaračunato |
| Određeni pojedinci koji se navode kao „ključni zaposlenici/stručnjaci“ nisu dio ugovora |
| Predloženi rad ne temelji se na postojećoj radnoj snazi. Potrebna velika količina novih zapošljavanja. Cijena rada novozaposlenih znatno niža nego što je predloženo |
| Vještine zaposlenika/stručnjaka ne odgovaraju zahtjevima vještina koje su određene za njihovu kategoriju rada ili zahtjevima ugovora |
| Zaposlenici/stručnjaci koji se obično plaćaju neizravno od strane gospodarskog subjekta odjednom se plaćaju direktno prema ugovoru |
| Radno vrijeme partnera, službenika, nadzornika i drugih zaposlenika ne naplaćuje se u skladu s uvjetima ugovora ili s utvrđenim računovodstvenim politikama i postupcima tvrtke |